Diari Oficial de la Generalitat Valenciana


Sumari del DOGV 5151, del 09-12-2005 (2005/13368)

ORDE de 23 de novembre de 2005, de la Conselleria de Benestar Social, per la qual s'aprova la Carta de Servicis del Títol de Família Nombrosa.
----------------------------------------------------------------------------------------------------------------------------------------------

### Dades del document

Número de DOGV
:   5151

Data del DOGV
:   09-12-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/13037


Data del document
:   23-11-2005

Organisme emissor
:   Conselleria de Benestar Social

Tipus de document
:   Ordre

Descriptors 

:   * família nombrosa
    * ciutadà
    * legislació
    * relació administració-administrat
    * norma de qualitat

ORDE de 23 de novembre de 2005, de la Conselleria de Benestar Social, per la qual s'aprova la Carta de Servicis del Títol de Família Nombrosa. [2005/13927]
  
El Decret 191/2001, de 18 de desembre, del Govern Valencià, que va aprovar la Carta del Ciutadà de la Comunitat Valenciana i va regular les cartes de servicis en la Generalitat Valenciana, establix en l'article 6 que la Carta del Ciutadà de la Comunitat Valenciana serà objecte de desenrotllament a través de cartes de servicis sectorials i específiques que plasmaran els estàndards de qualitat a què s'ajustarà la prestació dels servicis públics d'acord amb els principis marc arreplegats en la carta.
  
La Direcció General de Família, Menor i Adopcions ha elaborat una Carta de Servicis en matèria del Títol de Família Nombrosa, que d'acord amb el que establix l'article 12.2 del Decret 191/2001, de 18 de desembre, ha sigut informada favorablement per la Direcció General d'Administració Autonòmica.
  
Per tot això, i fent ús de les facultats assignades per l'article 12.1 del Decret 191/2001, de 18 de desembre, del Govern Valencià, pel qual s'aprova la Carta del Ciutadà de la Comunitat Valenciana i es regulen les cartes de servicis en la Generalitat Valenciana,
  
ORDENE
  
Article 1
  
Aprovar la Carta de Servicis corresponent al Títol de Família Nombrosa, d'acord amb el contingut establit en l'annex d'esta orde.
  
Article 2
  
Ordenar la publicació de la present disposició en el Diari Oficial de la Generalitat Valenciana.
  
Article 3
  
La Carta de Servicis del Títol de Família Nombrosa estarà disponible per al públic a través de la pàgina d'internet www.gva.es en l'apartat d'atenció al ciutadà o en www.gva.es/carta, a partir de la publicació de la present orde en el Diari Oficial de la Generalitat Valenciana. Tot això sense perjuí d'altres accions divulgatives que, si és el cas, s'adopten.
  
València, 23 de novembre de 2005
  
La consellera de Benestar Social
  
ALICIA DE MIGUEL GARCÍA
  
ANNEX
  
La Conselleria de Benestar Social, a través de la Direcció General de Família, Menor i Adopcions, desenrotlla una política integral en benefici de la família a la Comunitat Valenciana.
  
Les actuacions a favor de les famílies nombroses es canalitzen a través del Títol de Família Nombrosa, document que acredita la condició de família nombrosa a aquelles famílies que complixen els requisits establits per la normativa vigent.
  
Este Títol té validesa en tot el territori de l'Estat i facilita a les famílies nombroses l'accés als beneficis socials, fiscals, laborals i d'altre tipus, previstos en les disposicions normatives de caràcter estatal, autonòmic i local.
  
L'expedició del Títol de Família Nombrosa es realitza per les direccions territorials de la Conselleria de Benestar Social d'Alacant, Castelló i València. També pot sol·licitar-se en els servicis PROP o en els ajuntaments de la Comunitat Valenciana que col·laboren en la seua tramitació.
  
Compromisos de qualitat amb els ciutadans
  
Informació i accessibilitat
  
Informació permanentment actualitzada sobre requisits, documentació i formularis de sol·licitud del Títol de Família Nombrosa, així com sobre els beneficis per a les famílies nombroses. Es disposa d'esta informació en la Guia de les famílies nombroses de la Comunitat Valenciana, accessible en www.bsocial.gva.es.
  
Eficàcia
  
Gestió eficaç de la tramitació dels Títols de Família Nombrosa, donant resposta a les sol·licituds en el termini d'un mes, des que l'administració disposa de tota la documentació necessària.
  
Treballarem perquè el percentatge de queixes sobre el total de sol·licituds siga inferior a l'1%
  
Agilitat
  
Remissió a l'interessat, en menys de cinc dies, del certificat de compliment dels requisits per a obtindre el Títol de Família Nombrosa.
  
Transparència
  
El grau de compliment dels indicadors de qualitat del servici es podrà seguir en la pàgina www.gva.es/carta.
  
TAULA D'INDICADORS: mesurem la qualitat
  
ÀREA DE
  
COMPROMÍS INDICADORS ASSOCIATS VALORS OBJECTIU
  
Eficàcia Percentatge de sol·licituds resoltes 90% en menys
  
 en un mes respecte de les sol·licituds d'un mes
  
 completes
  
 Percentatge de queixes sobre el total Inferior a l'1%
  
 de sol·licituds
  
Agilitat Percentatge de certificats remesos a 95% en menys
  
 l'interessat en menys de 5 dies de 5 dies
  
Transparència Accessibilitat on-line a les dades sobre
  
 indicadors 100%
  
AJUDE'NS A PRESTAR UN MILLOR SERVICI
  
- Ajude'ns a agilitzar el nostre treball aportant-nos tota la documentació necessària i indicada en els impresos.
  
- Tinga en compte que els procediments administratius tenen terminis; informe's d'estos i no els esgote.
  
- Si detecta algun error, preguem que ens el comunique com més prompte millor perquè el poguem corregir.
  
- Si té qualsevol problema amb el nostre servici o vol aportar suggeriments, li preguem que utilitze els impresos normalitzats que a este efecte trobarà en qualsevol de les oficines de registre de la Generalitat Valenciana, o en la pàgina web www.gva.es, en l'apartat de ?Servicis al Ciutadà?.
  
DIRECTORI
  
Direcció Territorial de Benestar Social d'Alacant
  
Rambla Mendez Núñez, 41
  
03115 € ALACANT
  
Tel.: 966 47 82 00 Horari de 09:00 a 14:00 h.
  
 De dilluns a divendres.
  
Direcció Territorial de Benestar Social d'Alacant
  
Fernando Madroñal, 52
  
03316 € ALACANT
  
Tel.: 965 93 40 00 Horari de 09:00 a 14:00 h.
  
De dilluns a divendres.
  
Direcció Territorial de Benestar Social de Castelló
  
Av. Germans Bou, 81
  
12613 € CASTELLÓ
  
Tel.: 96 472 62 00 Horari de 09:00 a 14:00 h.
  
 De dilluns a divendres.
  
Direcció Territorial de Benestar Social de València
  
Baró de Càrcer, 36
  
46366 € VALÈNCIA
  
Tel.: 96 386 60 00 Horari de 09:00 a 14:00 h.
  
 De dilluns a divendres.
  
En qualsevol dels punts PROP, es
  
poden tramitar les sol·licituds Horari de 09:00 a 14:00 h.
  
 sDe dilluns a divendres.